Russiese verniskuns het ontstaan uit die ikoonverwery wat geëindig het met die val van die Russiese Ryk. Die ikoonverwers, wat voorheen kerke en huise van ikone voorsien het, moes ’n ander manier kry om ’n bestaan te maak. So het versierde papier-mâché-boksies ontstaan; die boksies is vernis en tonele, dikwels uit volksverhale, is dan met die hand daarop geverf. Die dorp Fedoskino (Федоскино) many Moskou is die oudste van die vier kunssentrums van Russiese verniskuns, wat al sedert 1795 daar beoefen word. Dit gebruik, anders as die ander sentrums, olieverf in plaas van tempera met ’n eierbasis. Terwyl die kunstenaars hul eie impressionistiese vertolking toegelaat word, is die Fedoskino-verfstyl hoofsaaklik realisties in samestelling en detail. Die drie ander sentrums is: Palech (Палех) Choloei (Холуй) Mstjora (Мстёра) Kunstenaars van dié drie sentrums gebruik steeds eiergebaseerde tempera vir die verfwerk, asook die toevoeging van ingewikkelde detail in bladgoud. Die drie sentrums is in die Wladimir-, Soezdal- en Iwanowo-streek van Sentraal-Rusland en was eers betrokke by die verf van ikone.